
RESUMEN | Prome Ministe 


UN AÑA DITRABOU | Evelyn Wever- Croes 


En conexion cu Dia Mundial di Turismo: 
Tur esnan cu ta traha den sector turistico, 


TA NOS MOTIVACION Y DETERMINACION PA 
TRAHA PA NOS RECUPERACION 


En conexion cu Dia Mundial di Turismo diamars 27 di september, 
Prome Minister Evelyn Wever-Croes den su mensahe durante 
e ceremonia na Plaza Juancho Yrausquin, a pone enfasis riba 
personanan cu tawata pilar pa e industria turistico na Aruba, 
na Minister di Turismo Dangui Oduber y tambe na tur trahado 
riba nos isla cu ta traha pa engrandece nos turismo. 


“Awe mainta, un trahado for di San Nicolas, un otro for di 
Savaneta, Santa Crus, Playa, Noord y cada distrito di Aruba, 
a lanta trempan mainta pa bay traha den un di nos hotelnan. 
Na Aeropuerto un rato pasa, e prome di mas di 20 vuelo diario 
a yega, pa trece bishitantenan pa pasa nan vacacion. Nos 
taxistanan tey para pafo, cla pa transporta nan cu cordialidad 
y nos companianan di Tours y Car Rental lo hiba nan keiro 
rond, of huur nan auto bon laba. Un empresario di Watersport 
lo habri su facilidad pa brinda nos bishitantenan servicionan 
espectacular pa landa y recrea den nos lama. Awe nochi nos 
trahadonan di Restaurant y Casino, nos Musiconan, Artistanan 
y Artesanonan lo tey pa eherce nan trabao, ofrece nan talento 
cu dedicacion y cordialidad. Tur esaki a bira nos Industria 
Turistico”, Prome Minister a remarca. 


Nos Industria Turistico a cuminsa cu e vision di un lider pa wak 
nos turismo bira un pilar economico fuerte y a laga construi 
Aruba su prome hotel grandi; Aruba Caribbean Hotel. Despues 
di esaki, turistanan for di Merca, Europa y demas parti di 
mundo pa bin pasa nan vacacion na nos isla. Despues un otro 
lider pionero den e industria turistico, Señor Ike Cohen kende 
despues di segunda segunda guera mundial, no solamente a 
haci Aruba su hogar, sino a traha duro pa cumpra su prome 
Hotel y inverti den otro hotel y companianan, dunando 
oportunidad pa crea cuponan di trabou pa hopi ciudadano di 
nos pais. Tambe Aruba a conoce mas pionero den turismo cu 
awe ainda ta cu nos. entre otro señor Michael Kuiperi, señor 
Rori Arends y señor Harold Malmberg. 


“Danki na cada un di boso pa boso aporte na nos turismo. 
Danki na Minister Oduber pa su maneho pa recuperacion. 
Pero no por laga afo, esnan cu dia den dia fo ta traha duro cu 
animo y determinacion pa asina nos turismo haya forsa bek 
despues cu e pandemia a causa hopi daño na nos industria 
turistico. Danki na nan esfuerso, nos turismo ta lentando bek. 


Ora cu cada un di nos sali pa trabao mainta, nos cada un por tin 
un sentido di gratitud pa e fundeshi di nan vision y dedicacion 
a laga pa nos. Y danki na esnan cu a traha y ta trahando 
den e industria di turismo y awe ta sirbi nos como ehempel y 
inspiracion pa enfrenta tur dificultad pa vence y logra progreso 
y bienestar pa nos pais Aruba. 

Prome Minister Evelyn Wever-Croes: 
En conexion cu Dia Mundial di Turismo 


PROME MINISTER TA GRADICI MINISTER DANGUI 
ODUBER PA SU PA SU VISION Y DETERMINACION 


Aruba ta un di e paisnan cu ta recuperando economicamente mas lihe 
y mas fuerte danki na e recuperacion turistico 


E CRESTA = 

Mundo ta celebra Dia Mundial di Turismo dia 27 di September. 
Un dia hopi importante pa Aruba henter para keto na dje 
siendo Turismo nos pilar economico. Prome Minister Evelyn 
Wever-Croes den su discurso na e ceremonia y ponemento di 
krans na Plaza Juancho Yrausquin, a gradici pioneronan den 
turismo cu a bay laga nos caba y otronan cu ainda ta cu nos, a 
gradici tur esnan cu ta traha den e sector di brinda servicio na 
turistanan, y a pone enfasis tambe riba e trabou y maneho di 

Minister di Turismo, Dangui Oduber. 


"Un dia manera awe mi no kier wak atras so, sino reconoce 
y aprecia e presente tambe. Y awe mi kier reconoce Minister 
Dangui Oduber, cu tabata tin e cartera hopi dificil di turismo y 
salubridad publico na momento cu e pandemia Covid 19 a bati 
na nos porta dos afia y mei pasa. Sin duda, el a lora manga, y 
cu curashi a carga su responsabilidad riba ambos tereno, dos 
tereno cu tin biaha hasta tabata tin interesnan conflictivo. 


Den e trabou di Crisis Team, Minister Oduber tabata tin un papel 
crucial, y tabata tey na tur momento. Tabata su liderazgo cu a 
pone Aruba tuma decisionnan talves riesgoso di habri frontera 
como un di e prome paisnan, pero mes momento tabata su 
vision cu a pone cu nos tabata bon prepara pa esaki. Semper 
asisti pa ATA. 

Y asina Aruba ta marca historia, como un di e paisnan cu ta 
recuperando economicamente mas lihe y mas fuerte, danki na e 
recuperacion turistico. Ami ta kere den expresa reconocemento 
y gratitud, y p'esey awe mi kier den nomber di Gobierno di 
Aruba y e pueblo di Aruba, gradici Minister Dangui Oduber pa 
su vision y determinacion”, Prome Minister a expresa. 

Prome Minister Evelyn Wever-Croes: 
En conexion cu Dia Mundial di Turismo 


Gobierno a dedica e dia na dos lider pionero den turismo 


Fi 


Diamars 27 di september en conexion cu "Dia Mundial di 
Turismo" a tuma luga un ceremonia y ponemento di krans 
na Plaza Juancho Yrausguin pa relexiona riba e esfuerso di 
cada trahado den henter e industria turistico, for di esnan cu ta 
traha den sector hotelero, pa esnan cu ta traha na aeropuerto 
y taxistanan. Pero tambe a honra y dedica e dia na dos lider 
pionero den turismo, señor Juan Enrique Irausquin y señor Ike 
Cohen. Prome Minister Evelyn Wever-Croes den su discurso 
na e ocacion, a conta e storia di ambos persona enfatisando e 
esfuerso cu cada un a haci pa nos industria turistico. 


E industria turistico di Aruba a inicia cu vision di un lider cu 
a mira mas leu den temponan dificil despues di guera. El a 
pensa cu kisas un dia e refineria lo no tey mas y cu Aruba 
lo mester ta prepara. Nomber di e persona aki ta señor Juan 
Enrique Irausquin. Despues di a traha como bankero pa hopi 
aña, señor Yrausquin a drenta den politica y na 1949 el a lanta 
su propio partido politico PPA. For di 1955 pa 1975, Juancho 
Yrausquin y su partido a goberna Aruba cu un mayoria absoluto 
na varios ocasion. 


Hunto cu su man drechi den gobernacion, sr. Oscar Henriquez, 
señor Yrausquin a convence empresarionan pa kere den 
Aruba y den nan plan. Despues di establece e planta di awa y 

coriente pa Aruba, a expande Aeropuerto cu un pista nobo, a 
traha boulevard y a traha cu e miho arkitectonan di Merca, pa 
disefia Aruba su prome hotel grandi, Aruba Caribbean Hotel. E 
hotel aki a bira e carchi di invitacion internacional di Aruba, pa 
invita turistanan for di Merca, Europa y henter mundo pa pasa 
nan vacacion riba nos isla. Awe, riba Dia Mundial di Turismo 
2022 ta conmemora cu 60 aña pasa (20-06-1962) señor Juan 
Enrique Irausquin a fayece. 

Ademas a conmemora cu 15 afia pasa e exitoso empresario/ 
hotelero masha stima señor Ike Cohen a bay laga nos. Despues 
di a perde su mayornan y ruman den segunda guera mundial, 
señor Cohen kier a cuminsa un bida nobo den un pais leu di 
Europa y leu di e situacionnan cu tabatin den guera. Hulanda 
e tempo ey a ofrece apoyo financiero pa esnan cu lo kier a 
bay biba y inverti den e colonianan di Reino. sr. Cohen a bay 
Corsou, despues Surinam, y despues finalmente el a scoge pa 
forma su bida na Aruba. 


Aki el a cuminsa cu un compania di verf edificio y bibando 
na forma humilde el a cuminsa traha cu curashi y optimismo 
y cu determinacion. Na 1964 el a gana suficiente cu e por a 
cumpra Coral Strand hotel, motiva pa sr. Oscar Henriquez 
(man drechi di Juancho Yrausquin) kende tabata motiva 
empresarionan pa inverti y pa kere den Aruba. Despues sr. 
Cohen y su casa a cambia nomber di e hotel pa Talk of the 
Town Hotel y a sigui inverti cu construccion di Mancheo Beach 
Resort y mas compania. Asina creando miles di cupo di trabou 
pa nos hendenan y promove artistanan local pa entretene nan 
huespednan. 


Durante di su ultimo añanan sr. Cohen a dedica su aniversario 
pa recauda fondo pa obranan di caridad y yuda fundacionnan 
social. Riba un 23 di september, 15 aña pasa, sr. Ike Cohen a 
fayece na edad di 96 aña. 


“Asina Aruba a conoce mas pionero den turismo cu awe ainda 
ta cu nos, manera por ehempel sr. Michael Kuiperi, sr. Rori 
Arends y sr. Harold Malmberg. Awe despues cu Aruba a pasa 
den e pio crisis di historia cu e pandemia, ta e legado aki di 
nos lidernan pionero y visionario combina cu lucha estatal 
di Libertador Betico Croes y combina cu determinacion di 


tur esnan cu a traha den sector di hotel y restaurantnan, a 
motiva nos pa lanta bek cada dia cu animo y determinacion pa 
traha duro pa nos recuperacion despues di cada crisis atrobe. 
P’esey ta gradici sr. Juancho Yrausquin y sr. Ike Cohen pa nan 
esfuerso cu determinacion pa realisa nan vision di turismo pa 
Aruba”, Prome Minister Evelyn Wever-Croes a expresa. 

RESUMEN 


UN AÑA DITRABOU NI Minister di Finansa y Cultura 

Departamento di Impuesto ta informa: 


DIA 3 DI OCTOBER TA ULTIMO DIA PA ENTREGA E 


DECLARACION DI INKOMSTENBELASTING 2021 


Prolongacion di termino ta posibel 


Relaciona cu e declaracion di inkomstenbelasting 2021, 
Departamento di Impuesto tin e siguiente participacion. 


Fecha oficial di otorgamento 

E fecha oficial di otorgamento di e formulario di declaracion di 
inkomstenbelasting 2021 ta 2 di augustus 2022. Conforme ley, 
e contribuyente tin dos luna pa yena y entrega su declaracion. 
E fecha final pa entrega e declaracion ta 3 di october 2022. 


Prolongacion di termino 
Prolongacion di termino ta posibel unicamente pa 
contribuyentenan cu a ricibi un formulario cu fecha di 
otorgacion 2 di augustus 2022. Si un contribuyente no alcansa 
pa entrega su declaracion pa dia 3 di october 2022, 
automaticamente e lo haya 2 luna mas di tempo. 
Pues no ta necesario pa entrega un peticion por 
escrito. Den caso di prolongacion, e fecha final ta 
bira 5 di december 2022. Pues e contribuyentenan 
ta haya un total di 4 luna di tempo pa entrega 
su declaracion. Despues di dia 5 di december 
2022 lo no duna mas prolongacion di termino. 
Contribuyentenan cu a haya un formulario cu un 
fecha di otorgacion diferente no lo haya termino di 
prolongacion. Den e caso aki e termino di entrega 
ta vence 2 luna despues di e fecha di otorgacion. 


Saca copia 

Ta recomendabel pa saca copia di e declaracion y 
trece esaki tambe pa por stempel e na momento 
di entrega esun original. Asina e contribuyente lo 
keda cu su prueba di entregamento. 


Ta importante pa entrega e declaracion la be, 
Ta importante pa cumpli cu e entregamento di e 
declaracion. Cu e declaracion e contribuyente 
ta haci uzo di su derecho door di declara na 

inspector di impuesto kico exactamente el a ricibi na entrada 
y cuanto su gastonan tawata. Si no entrega e declaracion, 
inspector lo impone un cobransa taxativo. Esaki ta nifica cu 
inspector mes lo calcula e entrada fiscal pa e contribuyente. 
Alabes e contribuyente lo por haya un boet di 5% di e suma 
di inkomstenbelasting. E boet ta minimo Afl. 250 y maximo Afl. 
10.000,-. 


Guia aclaratorio (Toelichting) 

Contribuyentenan por yena e formulario di declaracion di 
inkomstenbelasting 2021 haciendo uzo di nos toelichting riba 
nos website. E toelichting ta un guia pa yena e formulario di un 
manera mas corecto y completo. 


3 di october 2022 
Fecha final pa entrega FA 
e declaracion di inkomstenbelasting 2021 

RESUMEN (rdeči Oduber 


UN ANA DI TRABOU 


Minister di Turismo y Salud Publico 


DIA MUNDIAL DI TURISMO 2022 


Awe mainta minister di Turismo y Salud Publico, Sr. Dangui 
Oduber, tabata presente na e conferencia di World Tourism 
Day. Desde 1980, nacionan uni a declara dia 27 di September 
e dia oficial di turismo na nivel global. E dia aki ta un dia pa 
refleha ariba turismo y e impacto social, economico y cultural 
cu esaki tin na nivel mundial. E tema cu a wordo escohi e afia 
aki ta "Rethinking Tourism", mirando cu nos ta den un etapa 
crucial den e industria aki, yena cu oportunidad pa reinventa 
kico turismo ta significa y con nos por eleva esaki su calidad. 


E siman aki lo tin diferente presentacion y conferencia tumando 
lugar cu un grupo diverso di expertonan di Aruba pero tambe 
internacional. Tin diferente hende a bin for di Europa pa asisti 
e "Aruba meets Europe conference". Na e conferencia aki lo tin 
oportunidad pa intercambia idea y tambe pa sifia for di vision y 
strategia di otro paisnan. 


Aunke cu Aruba ta yegando su nivelnan di pre pandemia 
cu turismo, ora cu frontera mester a wordo sera tabata tin 
conseguencianan pa full e industria aki. E symposium aki ta un 
momento pa redefini kico turismo ta significa pa Aruba y con 
nos kier pa e industria aki crece y ta sostenibel den futuro. E 
pandemia a sifia nos cu turismo ta cambiando y abase di esey 
a crea un vision cu ta cuadra cu actualidad y e innovacionan 
global cu ta pasando den turismo. 


Den e vision di turismo tin puntonan cardinal cu lo enfoka riba 
dje den e siguiente afianan. Esakinan ta turismo sostenibel, 
desaroyo di isla Aruba, innovacion y un isla cu ta rico den 
data pa por evalua y sigui hasi plan y proyecto nan pa eleva e 
calidad di producto Aruba y locual ta ofrece. 


Turismo ta e pilar principal di Aruba su economia y e pandemia 
a mustra nos cu nos mester adapta nos mes continuamente 
y crea un modelo turistico moderno, autentico y sostenibel. 
Minister Oduber ta gradici tur stakeholders cu a hasi nan 
esfuerzo pa e evento aki, cual tabata un exito rotundo. Un danki 
ta bay specialmente na Aruba Tourism Authority, cu semper ta 
principal den fortifica relacionan y ehecuta e vision di turismo 
pa Aruba. 


Minister Oduber kier a expresa gratitud special pa tur esnan 
cu ta labora den e industria. Danki pa boso contribucion, 
compromiso y trabou duro. Bosonan ta e asset di mas grandi 
pa nos turismo. 

RESUMEN | Geoffrey Wever 


UN AÑA DITRABOU 


ca 


Afl. 570 miyon ta destina pa produccion y consumo local y 
Alf. 35 miyon via Freezone pa exportacion. Tur productonan 
ta wordo categorisa den seccionan manera por ehempel 
productonan alimenticio. 


Un dato interesante ta cu e top 5 di berduranan mas importa 
segun nan balor den periodo april te juni 2022 ta: 

* Lechuga 

e Tomati 

e Batata (incluso batata dushi) 

e Promenton 

* Siboyo 


Ministerio di Asuntonan Economico, Comunicacion y Desaroyo 
Sostenibel ta monitor continuamente desaroyo di importacion 
y exportacion di productonan y su impacto riba economia di 
Aruba. 


Pa mas informacion over di cifranan di importacion y exportacion 
di nos pais por bishita e website www.cbs.aw 


Minister di Asuntonan Economico, 
Comunicacion y Desaroyo Sostenibel, 
mr. Geoffrey Wever, ta informa cu 
Oficina Central di Estadistica a publica 
e ultimo infomacion di cifranan di 
importacion y exportacion. 


Arubacomo economia chikito taimporta 
mayoria productonan cu cada un di nos | 
ta cumpra den supermercado of tienda. W 
Ta trata di entre otro productonan pa 
uzo diario manera cuminda y paña te $ 
material di construccion. E productonan 
ta yega Aruba via barconan o avionan 
di diferente paisnan y ta destina 
pa produccion y consumo local of 
Freezone. 


Den luna di april te juni 2022, e balor di | _ 
productonan importa a yega un total di | 
di Afl. 605 miyon. Di e suma aki, 

RESUMEN Rocco Tjon 


UN AÑA DITRABOU | Minister di Husticia y Asuntonan Social 


A REUNI CU SECRETARIO DI ESTADO DI HUSTICIA 
Y SIGURIDAD SR. ERIC VAN DER BURG 


Diamars merdia, Minister di Husticia y Asuntonan Social 
sr. Rocco Tjon, hunto cu Coleganan Minister President 
sra. Evelyn Wever-Croes y Minister di Labor, Integracion 
y Energia sr. Glenbert Croes a reuni cu Secretario di 
Estado di Husticia y Siguridad Sr. Eric van der Burg. 
Mirando cu e topico di estranheria ta toca diferente 
faceta, y ta resorta bou di diferente Ministerionan a 
scoge pa reuni den e constelacion aki. 


E 


A toca entre otro e “bestedingsplan” di e cadena di 
estranheria, e reapertura di frontera cu Venezuela 
y posibel colaboracionnan pa futuro. Un reunion | 
sumamente positivo caminda a dialoga riba e 
cooperacion cu ta hayando di parti di hulanda den 
cuadro di asilo, aspectonan di migracion y inmigracion 
pa loke ta control di nos frontera. 


Pa loke ta trata e reapertura di e frontera cu Venezuela, 
mester bisa cu ambos Gobierno di Aruba como Hulanda 
ta consciente cu esaki lo wordo habri eventualmente, | 
sin mas, e siguridad di nos frontera y e siguridad riba | 
nos isla ta keda un prioridad. Pues den cuadro di esaki, F 
e “justitieel veiligheidsberaad” ta evaluando e impacto 
cu esaki lo por tin pa nos isla den cuadro di asilo y 
siguridad en general, pues ta un topico cu mester wordo 
miho evalua pa asina bin cu un plan di maneho pa por 
realisa esaki na su debido tempo. 


Por ultimo, a toca tambe puntonan di posibel 
colaboracionnan pa e futuro cercano, y aki a papia 
di aspectonan di detencion y cuido forensico pa 
detenidonan, pero tambe aspecto pa haya ayudo 
tecnico riba e parti di asilo. Banda di esaki tambe a 
papia riba "mensenhandel en mensensmokkel” pues 
traficacion di hende, y a splica e retonan cu ta wordo 
confronta cune pa loke ta e TIP-report cu ta wordo emiti 
door di Merca. E mandatarionan ta wak bek riba un 
reunion sumamente positivo. 

RESUMEN | Endy Croes 


UN AÑA DITRABOU 


DIABIERNA ULTIMO NOS A PONE ATENCION 


Minister di Enseñansa y Deporte 


x 


NA UNITED NATIONS SUSTAINABLE 


URZAME 
WIKKELINGS 
ISTELLINGEN 


Diabierna ultimo nos a celebra cu 7 afia pasa Nacionnan 
Uni a adopta e Agenda 2030 pa cu desaroyo sostenibel, cu 
e meta pa logra un miho mundo. Gobierno di Aruba semper 
a pone e 17 Metanan di Desaroyo Sostenibel miho conoci 
como Sustainable Development Goals (SDG) como prioridad. 
Durante SDG week, rond mundo henter, ta para keto na e 
metanan di desaroyo sostenibel cu mundo ta aspira pa alcansa. 


DEVELOPMENT GOALS 


al Of 4d 4; 
Un total di 17 meta di desaroyo sostenibel cu ta un yamada 
urgente pa tur paisnan tuma accion den ‘partnership’ cu 
otro. E metanan ta reconoce cu eliminacion di pobreza y 
otro inigualdadnan ta bai man den man cu strategianan cu ta 
promove salud, educacion, reduccion di desigualdad, y cu ta 
duna impulso na crecemento economico. Tur esaki teniendo 
na cuenta e preservacion di nos medioambiente. Aruba, tambe 
a compromete pa implementa e SDGs y a bin ta organisando 
su mes cada bes mas pa esaki. 


Recientemente Aruba a presenta na e Voluntary National 
Review di United Nations e avansenan cu Aruba ta haciendo 
pa implementa e SDGs. SDG #4 ta dirigi su mes na crea 
enseñansa di calidad cu ta inclusivo y cu ta duna tur alumno 
e oportunidad pa siña segun nan habilidad y circunstancia. 
Tambe ta promove oportunidad pa tur hende siña pa bida largo. 


Concluyendo Minister Endy Croes ta felicita y ta gradici Minister 
di Asuntonan Economico y Desaroyo Sostenibel, sr. Geoffrey 
Wever y e comision di SDG cu a organisa e mainta aki. 

Minister Endy Croes: 

Durante Feria Social informativo organisa pa Ministerio di 
Asuntonan Social y Husticia, Gobierno di Aruba a firma 
acuerdo cu CEDE Aruba den cuadro di e proyecto "Veilige 
Barios", unda cu a compromete pa e proximo cinco añanan lo 
aloca fondonan pa e proyecto. E proyecto di “Veilige Barios” 
tin como meta pa mehora nos centronan di bario como tambe 


mehora e calidad di bida di cada ciudadano. 


“Veilge Barios” ta un proyecto entre diferente Ministerio pa 
amplia actividadnan den centronan di bario rond Aruba. Un 
proyecto cu ta enfoca riba tres pilar sumamanete importante, 
e prome pilar; asuntonan social y husticia, di dos pilar: 
infrastructura y por ultimo lo percura pa tur centro di bario 
haya mas fondo pa asina por tin mas actividadnan den nos 
centronan di bario. Esaki sigur lo brinda oportunidad pa 
participa den programanan deportivo, artisanal, musical pero 
tambe programanan cu ta enfoca riba enseñansa y programa 
pa nos adultonan mayor. Un inversion di 2 miyon florin entre 
stakeholders manera Gobierno di Aruba, CEDE Aruba y 
fondonan internacional. 


Concluyendo Minister Endy Croes ta gradici Minister 
Presidente Evelyn Wever — Croes pa sostene e proyecto, 
Minister Rocco Tjon pa bin cu e iniciativa. Como tambe pabien 
na Gabinete Wever- Croes Il, na coleganan minister, CEDE 
Aruba y demas stakeholders. Alabes palabranan di pabien na 
tur nos centronan di bario pero sigur na nos comunidad unda 
e hobennan ta wordo poni central den e proyecto. Hunto nos 
ta logra. 

UN AÑA DITRABOU | Minister di Labor, Energia y Integracio 


NOS TA PONE ACCION TRAS DI NOS VISION PA 
LOGRA E MIHO PA NOS PAIS Y NOS PUEBLO 


Den cuadro di prome aña di Gobernacion, informacion y 
transparencia ta indispensabel pa sigura cu ta mantene nos 
pueblo informa. 


For di 21 di September 2021 Minister Glenbert Croes a wordo 
encarga cu e cartera di Labor, Energia 8 Integracion. Aunke 
poco exponi, hopi a wordo haci na nivel di Ministerio di Labor, 
Energia 8 Integracion. 


LABOR 

Den cuadro di maneho laboral, diferente esfuerso a wordo haci 
cu ta conduciendo cu desempleo ta bahando. Desempleo bou 
di nos hobennan tambe ta bahando. Esaki ta un señal cu ta riba 
bon caminda. Un otro noticia importante ta, cu ta preparando 
pa e aumento di salario minimo cu ta tuma luga na 2023. 
Minister Croes a sigui splica cu e esfuersonan riba tereno 
laboral ta pa percura pa pone nos hendenan bek na trabou. 
P’esey e mandatario ta sumamente contento cu e inversionnan 
cu ta haciendo den Enseñansa pa Empleo. Pronto lo anuncia 
e Enseñansa pa Empleo nobo y renoba, unda nos trahadonan 
y hobennan lo pasa nan curso pa asina nan por cpacita nan 
mes pa ta mihor trahado y pa ta mas efectivo riba e mercado 
laboral. 


ENERGIA 

Riba tereno di energia Minister Croes a anuncia cu 
actualmente ta den pleno ehecucion e proyecto di Eagle LNG. 
Pronto lo bisa ayo na “Heavy Fuel Oil” (HFO) cual ta un di e 
factornan cu ta conduci na aumento di prijs di awa y coriente. 
Consecuentemente lo logra baha prijs di awa y coriente y 
percura pa proteccion di medio ambiente, door di minimalisa 
e emisionnan di CO2. E cambio aki pa gas, lo tuma luga na 
WEB aki 30 luna mas tarda. 

Ademas, trabounan ta andando pa percura pa reactiva henter 
e zona di refineria cu industrianan di energia cu tecnologianan 
moderno, operando a base di gas, teniendo cuenta cu medio 
ambiente. Banda di diferente cupo di trabou cu esaki lo crea, 
e proyecto aki lo stimula desaroyo economico di nos pais y 
aumenta entrada di caha di gobierno. 

Pues e proyectonan riba zona energetico, hunto cu e desaroyo 
turistico cu lo tuma luga na San Nicolas, lo percura cu San 
Nicolas lo ta e centro di e siguiente boom economico cu lo 
trece bonansa economico pa henter Aruba. 


INTEGRACION 

Riba tereno di integracion, Minister Croes a expresa cu e ta 
comprometi na percura pa e procesonan na DIMAS y DPL di 
integracion y di maneho di admision di stranheronan, tuma 
luga na un forma mas eficiente, mas humano, mas corecto y 
mas transparente. 

Tin pleno confiansa cu DPL y DIMAS hunto, trahando den bon 
cooperacion cu otro, lo logra ‘fuel’ e recuperacion economico 
di nos pais mas ainda, Minister Croes a expresa. 


Pa conclui, Minister Croes como Minister di Labor, Energia y 
Integracion formando parti di Gabinete Wever - Croes Il a duna 
di conoce di ta orguyoso di locual por a realisa pa comunidad 
durante apenas 1 aña di gobernacion. 


“Nos ta sigui cu e compromiso pa cumpli cu expectativanan na 
bienestar di henter pueblo”. 

PROGRAMA 


1 AÑA GABINETE WEVER -CROES || 
“LIDERA Y GOBERNA" 


SINTONISA! 


Canal 22 | 8:00 pm TeleAruba | 9:00 pm 


Diamars 27 September 2022 


Gobierno di Aruba: 


E periodo di e actual minister plenipotenciario na 
Washington, Joselin Croes ta finalisando y basa riba E 
palabracion den coalicion, partido Raiz mester propone E 
un candidato nobo. Sra. Joselin Croes tambe tabata | 
candidato di e partner den coalicion anterior, POR. 


E minister plenipotenciario na Washington no ta un 
posicion di minister segun nos constitucion, e ta un 
ehecutivo halto na embahada di Reino na Washington. 
E procedura pa reemplasa e minister plenipotenciario 
a cuminsa caba. Como ta un procedura cu ta tarda, y 
cu mester wordo aproba pa Hulanda, e nombracion di 
Joselin Croes a wordo prolonga te cu maart 2023. 


Ora e procedura finalisa, Gobierno di Aruba lo anuncia 
ken lo bira e siguiente minister plenipotenciario na 
Washington. 


A er ALDI 4 


Diamars 27 September 2022 


STEAM & 
INNOVATION 


Fun Activity Program 


Robotics, Bridge building, AGES 
Volcano making, Lego 7-10 


Stopmotion Video, and much 
OKTOBER 


more! 
Sal 


8:30 am - 12:30 pm 


IMELDA 
KLEUTERSCHOOL 


De La Sallestraat z/n 


FUTURA 


Ya lr 
nia 


Gabinete Wever-Croes || 


NE ame omenili 


O 
pi 


Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


